12. ข้อมูลอื่นที่เกี่ยวข้อง

1.  โครงการลงทุน

12.2.1 โครงการฟีนิกซ์

บริษัทฯ มุ่งเน้นผลักดันโครงการฟีนิกซ์
ให้ดำเนินการได้อย่างราบรื่นและประสบผลสำเร็จตามเป้าหมายที่กำหนดไว้
ซึ่งโครงการนี้ถือเป็นโครงการปรับเปลี่ยนกระบวนการ รวมถึงปรับปรุงเครื่องจักรอุปกรณ์ต่างๆ
ให้สามารถผลิตผลิตภัณฑ์ที่สามารถแข่งขันได้ดียิ่งขึ้น ช่วยสนับสนุนให้บริษัทฯ
บรรลุวิสัยทัศน์ในการก้าวสู่การเป็นองค์กรชั้นนำในธุรกิจ
ปิโตรเคมีครบวงจรของเอเชีย (Top Quartile) ภายในปี 2557
โดยดำเนินโครงการมาเป็นระยะเวลาประมาณ 3 ปี 3 เดือน ในโครงการลงทุนย่อย 21
โครงการ และ 3 โครงการสนับสนุน

ณ สิ้นปี 2555 โครงการฟินิกซ์มีความคืบหน้าประมาณร้อยละ 43
โดยมีความสำเร็จของโครงการลงทุนย่อย ดังนี้

-   โครงการพัฒนาธุรกิจการให้บริการงานกลุ่ม I’M ACE อย่างมืออาชีพ (I’M ACE: IRPC
    Solutions Provider) ประสบความสำเร็จในการให้บริการลูกค้าภายนอก โดยในปี 2555
    ได้ส่งวิศวกรจำนวน 11 คนเข้าร่วมทำงานด้านวิศวกรรมกับบริษัทซัมซุง
    ที่ประเทศสหรัฐอาหรับเอมิเรตส์ และวางระบบ PTT E-Expense ให้กับ PTTICT

-   โครงการสร้างมูลค่าเพิ่มพัฒนาธุรกิจท่าเรือและถังเก็บผลิตภัณฑ์
    ประสบความสำเร็จในการบริหารจัดการท่าเรือและถังเก็บผลิตภัณฑ์
    เพื่อให้บริการลูกค้าภายนอกเช่าถังเก็บผลิตภัณฑ์
    และให้บริการเก็บสำรองผลิตภัณฑ์น้ำมันปิโตรเลียม อาทิเช่น
    ให้บริการเก็บสำรองน้ำมันปิโตรเลียมเหลว (LPG) กับบริษัท UNO Gas (500 ตัน)
    และบริษัท Orchid Gas (500 ตัน) ให้บริการเก็บสำรองน้ำมันเบนซินให้กับบริษัท SUSCO
    (3 ล้านลิตร) และการให้บริการเช่าถังเก็บผลิตภัณฑ์ต่างๆ ได้แก่ ให้บริการเช่าถังเก็บ
    Methanol แก่บริษัทปตท. ให้เช่าถังเก็บ Butadiene แก่บริษัทยางสังเคราะห์ไทย
    ให้บริการเช่าถังเก็บ White Spirit แก่บริษัท APC และให้บริการเช่าถังเก็บ Ethanol
    แก่บริษัท UBON Ethanol เป็นต้น

-   โครงการเพิ่มสินค้าเกรดพิเศษในน้ำมันหล่อลื่นกลุ่ม 1
    การก่อสร้างเพื่อเพิ่มกำลังการผลิตหน่วยผลิต TDAE (Treated Distillate Aromatic
    Extract oil) ขึ้นเป็น 50,000 ตันต่อปี และเพิ่มกำลังการผลิตหน่วยผลิต Bright Stock
    ขึ้นเป็น 120,000 ตันต่อปี โดยการก่อสร้างแล้วเสร็จ
    และสามารถเพิ่มกำลังการผลิตได้ตั้งแต่เดือนสิงหาคม 2555

-   โครงการพัฒนาคุณภาพน้ำมันสู่เชื้อเพลิงสะอาดและนวัตกรรมเพื่อโลกสีเขียว
    สำหรับผลิตภัณฑ์น้ำมันดีเซล หรือโครงการ Multi Product Pipeline
    เป็นโครงการร่วมลงทุนระหว่าง IRPC กับ PTTGC ในการส่งน้ำมันดีเซลมาตรฐาน Euro
    III ไปปรับปรุงคุณภาพ และจำหน่ายเป็นน้ำมันดีเซลมาตรฐาน Euro IV ที่ PTTGC ทั้งนี้
    การก่อสร้างแล้วเสร็จและเริ่มใช้งานตั้งแต่เดือนกุมภาพันธ์ 2556

-   โครงการการเพิ่มมูลค่าจากคลังน้ำมันและโรงผสมน้ำมันหล่อลื่นตามมาตรฐานสากล
    การขยายโรงผสมน้ำมันหล่อลื่น เพื่อรับจ้างผสมน้ำมันหล่อลื่นให้แก่ลูกค้า
    กำหนดการก่อสร้างแล้วเสร็จภายในไตรมาสที่ 2 ของปี 2556

-   โครงการปรับปรุงประสิทธิภาพและเพิ่มกำลังการผลิต EBSM เพื่อ ABS เกรดพิเศษ
    กำหนดการก่อสร้างแล้วเสร็จภายในไตรมาสที่ 3 ของปี 2556

-   โครงการขยายผลิตภัณฑ์ Ethylene ไปสู่เกรดพิเศษ การปรับปรุงผลิตภัณฑ์เม็ดพลาสติก
    Polyethylene ไปเป็นเกรดพิเศษ คือเกรดท่อ (Pipe grade)
    ซึ่งมีความต้องการในตลาดสูง และมีราคาสูงกว่าเกรดทั่วไป
    กำหนดการก่อสร้างแล้วเสร็จภายในไตรมาสที่ 4 ของปี 2556

-   โครงการพัฒนาธุรกิจปิโตรเคมีที่มีคุณสมบัติพิเศษเพื่อสร้างมูลค่าเพิ่ม (Performance
    Compound & Composite Business for High Value Development)
    การพัฒนาเพื่อต่อยอด และสร้างมูลค่าเพิ่มให้กับผลิตภัณฑ์ในสาย Polypropylene
    อยู่ระหว่างการออกแบบ เตรียมก่อสร้าง คาดว่าจะแล้วเสร็จภายในไตรมาสแรกของปี 2557
    ปัจจุบันโครงการฯ ผ่านการอนุมัติ EIA จาก
    สำนักงานนโยบายและแผนทรัพยากรธรรมชาติและสิ่งแวดล้อมแล้ว เมื่อวันที่ 3 ต.ค. 2555

-   โครงการเพิ่มกำลังการผลิตสายผลิตภัณฑ์โพรพิลีน การพัฒนาเพื่อสร้างมูลค่าเพิ่ม
    โดยเปลี่ยนผลิตภัณฑ์ที่มีมูลค่าต่ำไปเป็นผลิตภัณฑ์ที่มีมูลค่าสูง
    โดยเฉพาะอย่างยิ่งในสายผลิตภัณฑ์โพรพิลีน ปัจจุบันได้ผ่านการอนุมัติ EHIA
    จากสำนักงานนโยบายและแผนทรัพยากรธรรมชาติและสิ่งแวดล้อม (สผ.)
    ได้ดำเนินการประมูล เจรจา และลงนามสัญญาจ้างเหมาก่อสร้าง เมื่อวันที่ 26 ตุลาคม 2555
    ขณะนี้อยู่ระหว่างการออกแบบทางวิศวกรรม และเตรียมงานก่อสร้าง
    คาดว่าจะก่อสร้างแล้วเสร็จได้ภายในไตรมาสที่ 1 ของปี 2558

12.2.1 โครงการลงทุนอื่น

(1) โครงการขยายกำลังการผลิตโพรพิลีน

โครงการขยายกำลังการผลิตโพรพิลีนได้ดำเนินการผลิตโพรพิลีนส่วนขยายกำลังการผลิตโพรพิลีนส่วนเพิ่ม
100,000 ตันต่อปี จาก 312,000 ตันต่อปี เป็น 412,000 ตันต่อปี ด้วยเทคโนโลยี เมทาธีสีส
(Metathesis) โดยเริ่มการผลิตเชิงพาณิชย์ ตั้งแต่เดือนตุลาคม 2555
ใช้เงินลงทุนต่ำกว่างบประมาณที่ตั้งไว้ประมาณ 96 ล้านบาท ทั้งนี้
ในช่วงการทดลองผลิตสามารถผลิตได้ถึง 120,000 ตันต่อปี หรือร้อยละ 120

(2) โครงการขยายกำลังการผลิตเม็ดพลาสติก ABS (ABS6)

บริษัทไทย เอบีเอส จำกัด เป็นบริษัทย่อยของบริษัทไออาร์พีซี เป็นผู้ผลิตเม็ดพลาสติก ABS
รายใหญ่ที่สุดในประเทศไทยด้วยกำลังการผลิต 120,000 ตันต่อปี
ปัจจุบันอยู่ระหว่างดำเนินการขยายกำลังการผลิต ABS และ SAN เพิ่มขึ้นอีก 60,000 ตันต่อปี
คาดว่าจะก่อสร้างแล้วเสร็จและดำเนินการผลิตได้ในเดือนเมษายน 2556

12.2 นวัตกรรมและการวิจัยพัฒนา

บริษัทฯ ได้ให้ความสำคัญในการวิจัยและพัฒนาอย่างต่อเนื่อง พร้อมทั้งมุ่งเน้นความต้องการของลูกค้า
และศักยภาพในการแข่งขันได้ในอนาคต
โดยส่งเสริมและสนับสนุนการสร้างนวัตกรรมองค์กรและการวิจัยพัฒนาทั้งในด้านผลิตภัณฑ์
กระบวนการ และบริการ รวมถึงมีผลิตภัณฑ์นวัตกรรมที่โดดเด่นออกสู่ตลาด ทั้งนี้ ในปี 2555
มีผลการดำเนินงานที่สำคัญ ดังนี้

-   พัฒนา Polyethylene Compound สำหรับฟิล์มกรุบ่อน้ำ ที่ใช้ในงานจัดการทรัพยากรน้ำ
    งานก่อสร้างรีสอร์ทและสนามกอล์ฟ และอุตสาหกรรมการเกษตร เป็นต้น โดยทั่วไปเรียกว่า
    “Geo-membrane” ซึ่งพัฒนาจาก Base Polymer ชนิดความหนาแน่นสูง HDPE
    ให้ได้คุณสมบัติที่เหมาะสมตามที่ลูกค้าต้องการ ซึ่งสามารถสร้างมูลค่าเพิ่ม
    เนื่องจากใช้ในอุตสาหกรรมดังกล่าวเป็นจำนวนมาก

-   พัฒนา Polypropylene สำหรับงานเส้นเทปที่ต้องการผลผลิตสูง หรือที่เรียกว่า High
    Speed Raffia มีคุณสมบัติเหนียวแข็งแรง สามารถขึ้นรูปได้เร็ว
    ให้ผลผลิตสูงตรงตามที่ลูกค้าต้องการ
    เพื่อตอบสนองความต้องการสำหรับเครื่องจักรความเร็วสูง
    โดยออกแบบโครงสร้างโพลิเมอร์ให้เหมาะสม ซึ่งผลิตภัณฑ์ปลายทาง ได้แก่ ถุงกระสอบ
    และบรรจุภัณฑ์ต่างๆ เป็นต้น

-   พัฒนา Polypropylene Compound สำหรับงานหวายเทียม หรือที่เรียกว่า Synthetic
    Rattan Fire Retardant
    เป็นงานพัฒนาพิเศษสำหรับตลาดเฟอร์นิเจอร์ในกลุ่มประเทศยุโรปและอเมริกา
    เนื่องจากมีระเบียบข้อบังคับในเรื่องของการลามไฟและทนต่อสภาพแวดล้อม
    โดยผลิตภัณฑ์มีคุณสมบัติทางกายภาพคล้ายกับหวายในเรื่องความนิ่ม ความแข็ง
    นอกจากนี้ยังมีคุณสมบัติพิเศษทนต่อการลามไฟตามมาตรฐานที่กำหนด

-   พัฒนา Low Gas Emission Reinforcement Polypropylene
    สำหรับอุตสาหกรรมยานยนต์
    เนื่องจากปัจจุบันในแถบประเทศยุโรปและอเมริกาได้มีการกำหนดให้รถยนต์มีการปลดปล่อย
    CO₂ ออกสู่บรรยากาศได้ในปริมาณที่กำหนด
    ทำให้ค่ายรถชั้นนำเริ่มกำหนดการใช้วัตถุดิบและเครื่องยนต์ที่เป็นส่วนประกอบรถยนต์ให้เป็นตามข้อกำหนดดังกล่าว
    บริษัทฯ จึงได้พัฒนาผลิตภัณฑ์ให้ได้ตามข้อกำหนด และสามารถผ่านการทดสอบว่าเป็นสินค้า Low
    Gas Emission ตรงตามความต้องการ และพร้อมนำเสนอสู่ตลาด

-   พัฒนา Halogen Free HIPS/PP สำหรับอุตสาหกรรมเครื่องใช้ไฟฟ้าและอิเล็กทรอนิคส์
    ที่มีคุณสมบัติสามารถป้องกันการลามไฟโดยไม่ใช้สาร Halogen
    ซึ่งเป็นสารหน่วงการลามไฟที่เป็นสารต้องห้าม หรือเป็นกลุ่มเสี่ยงที่จะก่ออันตรายต่อสุขภาพ
    เนื่องจากปัจจุบันทางสหภาพยุโรปได้ออกกฎระเบียบและข้อกำหนดสำหรับสินค้าผลิตภัณฑ์ที่จะใช้ในอุตสาหกรรมนี้
    ให้ตระหนักในเรื่องความปลอดภัยและสิ่งแวดล้อม เช่น RoHS, REACH, WEEE เป็นต้น
    โดยต้องใช้วัตถุดิบและสารเคมีที่เป็นมิตรกับสิ่งแวดล้อมและไม่เป็นอันตรายตกค้างในสิ่งมีชีวิต

-   ร่วมลงนามกับบริษัท บางกอกโพลีเอททีลีน จำกัด (มหาชน) ซึ่งเป็นบริษัทย่อยของ บริษัท พีทีที
    โกลบอล
    เคมิคอล จำกัด (มหาชน) ในบันทึกความร่วมมือ “In-House Polyethylene Catalyst
    Development” เพื่อพัฒนาธุรกิจผลิตตัวเร่งปฏิกิริยา (Catalyst)
    สำหรับกระบวนการผลิตเม็ดพลาสติกโพลีเอทธิลีน (PE) ของกลุ่ม ปตท.
    ซึ่งนอกจากจะเป็นการส่งเสริมการใช้ผลิตภัณฑ์ภายในกลุ่มปตท. ด้วยกันเองแล้ว
    ยังสามารถลดการนำเข้าจากต่างประเทศมูลค่าหลายร้อยล้านบาทต่อปี

-   จัดการประกวดนวัตกรรมประจำปี 2555
    เพื่อส่งเสริมและผลักดันให้พนักงานมีความคิดริเริ่มสร้างสรรค์
    มีทักษะและความรู้พัฒนาในด้านผลิตภัณฑ์ กระบวนการ และการสนับสนุนธุรกิจ
    ซึ่งจะเสริมสร้างความสามารถในการแข่งขัน และความแข็งแกร่งให้กับบริษัทฯ
    ได้ต่อไปในอนาคต ทั้งนี้ ในปี 2555 พนักงานให้ความสนใจและส่งผลงานเข้าประกวดทั้งสิ้น
    160 ผลงาน ซึ่งผลงานเหล่านี้จะเข้าสู่กระบวนการพัฒนาให้ประสบผลสำเร็จ
    สามารถปฏิบัติงานได้จริง รวมถึงสามารถแข่งขันได้ในตลาดโลก